തൻ‌ബെർ‌ജിയ ഗ്രാൻ‌ഡിഫ്ലോറ

അക്കാന്തേസീ കുടുംബത്തിലെ ഒരു നിത്യഹരിത വള്ളിച്ചെടിയാണ് തൻ‌ബെർ‌ജിയ ഗ്രാൻ‌ഡിഫ്ലോറ. ചൈന, ഇന്ത്യ, നേപ്പാൾ, ഇന്തോ-ചൈന, ബർമ എന്നിവിടങ്ങളിൽ വ്യാപകമായി വളരുന്നു. സാധാരണ ബംഗാൾ ക്ലോൿവൈൻ, ബംഗാൾ ട്രംപറ്റ്, ബ്ലൂ സ്കൈഫ്ലവർ,  ബ്ലൂ തൻബെർജിയ, ബ്ലൂ ട്രംപറ്റ്‍വൈൻ, ക്ലോൿവൈൻ, സ്കൈഫ്ലവർ, സ്കൈവൈൻ എന്നീ പേരുകളിലും ഇതറിയപ്പെടുന്നു.

 വിവരണം 
ചെടികൾക്ക് ഏകദേശം 20 മീറ്ററോളം ഉയരത്തിൽ വളരാനും ആഴത്തിലുള്ള ടാപ്പ് റൂട്ട് സംവിധാനമുണ്ടാകാനും കഴിയും. പരുക്കൻ പ്രതലമുള്ള ഇലകൾ ആകൃതിയിൽ തികച്ചും വ്യത്യാസപ്പെട്ടിരിക്കുന്നു. അവ ത്രികോണാകൃതിയിലോ അണ്ഡാകാരത്തിലോ ആകാം. 20 സെന്റിമീറ്റർ വരെ നീളവും 6 സെന്റിമീറ്റർ വരെ വീതിയും ഉണ്ടാവാം. നീലലോഹിത നിറമുള്ള പൂക്കൾക്ക്, ഉൾഭാഗം ഇളം മഞ്ഞനിറത്തോട് കൂടിയ, നാലു സെന്റീമീറ്ററോളം നീളമുള്ള കുഴലുണ്ട്. കായ്കൾ പാകമാകുമ്പോൾ പൊട്ടി വിത്തുകൾ അകലേക്ക് തെറിച്ചുവീഴുന്നു. മണ്ണിൽ സ്പർശിച്ച കാണ്ഡഭാഗങ്ങളിൽ നിന്നും സസ്യം മുളച്ചുവരാറുണ്ട്..

ഈ സസ്യം മിതശീതോഷ്ണ പ്രദേശങ്ങളിൽ ഒരു വീട്ടുചെടിയായി കൃഷിചെയ്യുന്നു. റോയൽ ഹോർട്ടികൾച്ചറൽ സൊസൈറ്റിയുടെ ഗാർഡൻ മെറിറ്റിന്റെ അവാർഡ് നേടിയിട്ടുണ്ട്.

അമിതമായ വളർച്ച കാരണം,  ഈ ഇനം ഗുരുതരമായ പാരിസ്ഥിതിക കളയായി മാറാറുണ്ട്.

 അവലംബം 

 പുറംകണ്ണികൾ 

 "ബൊട്ടാണിക്കൽ രജിസ്റ്റർ (1820); പ്ലേറ്റ് 495

വർഗ്ഗം:ചൈനയിലെ സസ്യജാലം
വർഗ്ഗം:കേരളത്തിലെ സസ്യജാലം